11. Forslag til lokalplan nr. 416 - Boligområde ved [adresse] i [adresse] (Åben)
Tidl. politisk behandling PU, 10.08.21, pkt. 2
Forventet sagsgang
PL-U, ØK, BY
Lovgrundlag
Planloven
SAGENS INDHOLD
Byrådet skal i denne sag tage stilling til ”Forslag til lokalplan nr. 416 – Boligområde ved [adresse] i 
[adresse]”. Planforslaget fremlægges efterfølgende i offentlig høring.
Lokalplanforslaget tager udgangspunkt i en privat lodsejers ønske om at etablere et boligområde med tæt-
lave boliger med tilhørende fælles opholdsarealer på [adresse] i [adresse]. Boligområdet ønskes 
etableret på den del af ejendommen, der ligger langs Syrenvej. 
Lokalplanområdet ligger inden for kommuneplanramme 8.BO.1 i Kommuneplan 2021-32, der udlægger 
området til boligområde. Området har et areal på ca. 4600 m² og ligger centralt placeret i [adresse] med 
kort afstand til skole, institution og idrætsfaciliteter.
Formålet med lokalplanen er at skabe mulighed for opførsel af 12 tæt-lave boliger. Boligerne vil have en 
størrelse på 90-100 m². Boligerne placeres langs to boligveje og omkring et centralt beliggende grønt 
område. Boligerne kan opføres i op til 1,5 etage. Lokalplanen skal desuden sikre, at der anlægges fælles 
opholds- og friarealer med håndtering af regnvand på overfladen og fastlægge parkering, vej- og stiforløb. 
VURDERING
Lokalplanen er i overensstemmelse med kommuneplanramme 8.BO.1 i Kommuneplan 2021-32, der 
udlægger området til åben-lav og tæt-lav boligbebyggelse. 
Teknik og Miljø vurderer, at den overordnede disponering af området, hvor boligerne placeres omkring et 
centralt grønt fællesareal, giver mulighed for fællesskab i bebyggelsen, hvilket vurderes at være en kvalitet 
for området. Det vurderes også positivt, at der i forslaget lægges op til forskydning af facadeforløbet i den 
enkelte bolig, så lange ensformige facadeforløb undgås.
Adgang til det nye boligområde skal ske fra [adresse]. Der udlægges to parkeringspladser pr. bolig, dels 
ved den enkelte bolig og dels som fællesparkering. I forbindelse med realiseringen af lokalplanen nedrives 
en eksisterende lagerbygning, der ligger på grunden.
Lokalplanforslaget giver mulighed for opførsel af tæt-lave boliger med en størrelse på 90-100 m². Dette 
vurderes at understøtte efterspørgslen og behovet for centralt beliggende mindre boliger til ældre og enlige 
i [adresse]. Herudover vil etablering af mindre boliger lokalt kunne understøtte et generationsskifte i 
nærmiljøet. Der er overensstemmelse med bestemmelserne i kommuneplanen vedrørende etablering af et 
varieret boligudbud herunder centralt beliggende ældreegnede boliger.
I ”Helhedsplan for [adresse]” er grunden udpeget som et af de områder, hvor der foreslås fortætning af den 
eksisterende by ved etablering af nye boliger. Projektet vurderes at være i overensstemmelse med 
intentionerne i helhedsplanen.
Sagsnr. EMN-2020-34155
DokID: 2584464
Nana Thygesen
Byråd
26-04-2022 19:00
Håndtering af regnvand inden for lokalplanområdet skal ske på overfladen, og lokalplanforslaget indeholder 
bl.a. bestemmelser om, at regnvand skal afledes i åbne render eller grøfter, så det giver rekreativ kvalitet 
for området. Vandhåndteringen vurderes at være i overensstemmelse med retningslinjerne i Kommuneplan 
2021-32 vedrørende bæredygtig vandhåndtering herunder indarbejdelse af LAR-løsninger i byudviklingen.
Herudover indeholder lokalplanforslaget bestemmelser om varieret beplantning i form af større træer, slået 
græs, enggræsser og vilde blomster. Det vurderes at være i overensstemmelse med anbefalingerne i 
Kommuneplan 2021-32, herunder Favrskov Kommunes Biodiversitetsplan ”Vild med Favrskov” om 
indarbejdning af biodiversitet i kommunale planer.
ØKONOMI
Lokalplanen omfatter alene private arealer, hvorfor den ikke medfører egentlige udgifter for [adresse] 
Kommune.
Vejene klassificeres som offentlige veje, og der må forventes udgifter til efterfølgende kommunal drift og 
vedligehold.
Lokalplanområdet er beliggende i byzone og forbliver i byzone ved lokalplanens endelige vedtagelse. Ejer 
skal således ikke underskrive en erklæring om fraskrivelse af kommunal overtagelsespligt. Ejer har 
underskrevet aftale om forbud mod brug af pesticider inden for lokalplanområdet.
INDDRAGELSE
Borgerinddragelse og kommunikation om lokalplanforslaget sker efter reglerne i planloven. Det er et 
selvstændigt mål med planloven, at offentligheden i videst muligt omfang inddrages i planlægningsarbejdet.
Lokalplanforslaget skal efter godkendelse offentliggøres ved annoncering på kommunens hjemmeside med 
en indsigelsesfrist, som Teknik og Miljø anbefaler fastlagt til otte uger.
INDSTILLING
Direktøren for Teknik og Miljø indstiller til Byrådet:
1.
At ”Forslag til lokalplan nr. 416 – Boligområde ved [adresse] i [adresse]” godkendes og fremlægges i 
offentlig høring i 8 uger.
BESLUTNING
     
     
      
Plan- og Landdistriktsudvalget, 7. april 2022:
Fraværende: Ingen
Indstilles godkendt.
                
Økonomiudvalget, 19. april 2022:
Fraværende: Ingen
Indstilles godkendt.
Byrådet, 26. april 2022:
Fraværende: Ingen
Godkendt.
Bilag
1.
Forslag til lokalplan nr. 416 - Boligområde ved [adresse] i [adresse] (2591076)
